לנה פרייפלד

לנה פרייפלד (נולדה ב-3 ביולי 1987) היא שחקנית קולנוע, טלוויזיה ותיאטרון ישראלית. פרייפלד נולדה באוקראינה, כבת יחידה ללריסה, אדריכלית, ולואדים, רופא, לימים פרופסור בפקולטה למדעי הבריאות באוניברסיטת בן-גוריון. בפברואר 1991, כשהייתה בת שלוש וחצי, משפחתה עלתה לישראל. היא גדלה בבאר שבע ומילדותה למדה ריקוד בבית הספר לאומנות המחול בת-דור באר-שבע. את שירותה הצבאי עשתה בתור מדריכת אימון גופני בבסיס חוס"ן בחיל האוויר. בשנים 2010 עד 2015, הייתה סולנית להקת המחול קמע במופעים שונים. בשנים 2015 עד 2018, למדה משחק בסטודיו של יורם לוינשטיין. במהלך לימודיה השתתפה בהצגות "הנשים האבודות מטרויה", גאווה ודעה קדומה, "גנבים אנונימיים" ו"הדרך למטה". בשנת 2019, זכתה בפרס קיפוד הזהב לתפקיד משנה בהצגה "אדיפוס. טריפטיכון". בשנת 2019 השתתפה בתפקיד אורח בסדרה הקיבוצניקים. בשנת 2022, שיחקה בעונה השלישית של הסדרה כפולים את אנה יודובסקי, עובדת חברה החשודה בפיגוע טרור כימי שהתרחש בחברתה במסיבה בפאפוס. באותה השנה השתתפה בסדרה העיר הטובה. בשנת 2023 גילמה את חוקרת המשטרה יאנה ראובן בסדרה אלף. באותה שנה עלתה הסדרה סובייצקה בה שיחקה את נסטי, אשתו של סטס, אחיה של הדמות הראשית ענת. בשנת 2024 שיחקה בסדרה טיפול לילי דמות של מטפלת בתנועה ששוכרת את הקליניקה של הפסיכולוג ובהמשך מטפלת בבנו ובו. בשנת 2019, גילמה את רותי בסרט "אזרח מודאג". בשנת 2020, שיחקה תפקיד ראשי בסרט הקצר "תחושת מחצבה" שביימה הילה רויזנמן. בשנת 2022, גילמה את כריסטינה בסרט ולריה מתחתנת, תפקיד עבורו הייתה מועמדת לפרס אופיר לשחקנית הראשית הטובה ביותר. פרייפלד שיחקה בהצגות רבות בתיאטרון גשר. בשנת 2019 השתתפה בהצגות "משפט חוזר", "הנודדים" בתפקיד ג'וליה צ'יבר ובתפקיד הראשי ואנדה/שרה ב"העבד". בשנת 2020, גילמה את פאריבה/ננה באלף שמשות זוהרות שביים נועם שמואל. בשנת 2022 שיחקה בהצגות "קליעים מעל ברודוויי" כדייזי, "אונייגין-הערות שוליים" כטטיאנה בתפקיד ראשי ו"אל תביט לאחור" כאורידיקה גם בתפקיד ראשי. בנוסף היא השתתפה גם בריצ'רד השלישי, "חוזר לרוסיה" ו"מי כמוני". החל בשנת 2022, משחקת את התפקיד הראשי בעיבוד של נאוה צוקרמן לאנטיגונה בתיאטרון תמונע. פרייפלד הייתה בזוגיות בת 9 שנים עד לשנת 2022. מתגוררת בתל אביב. מדיה וקבצים בנושא לנה פרייפלד בוויקישיתוף לנה פרייפלד, ברשת החברתית פייסבוק לנה פרייפלד, ברשת החברתית אינסטגרם לנה פרייפלד, במיזם "אישים" לתיעוד היצירה הישראלית לנה פרייפלד, במסד הנתונים הקולנועיים IMDb (באנגלית) לנה פרייפלד, באתר "אידיבי", מאגר הידע העברי לקולנוע ישראלי ועולמי לנה פרייפלד, באתר ספר הקולנוע הישראלי לנה פרייפלד, באתר AllMovie (באנגלית) לנה פרייפלד, באתר Rotten Tomatoes (באנגלית) לנה פרייפלד, במסד הנתונים הקולנועיים KinoPoisk (ברוסית) לנה פרייפלד, בארכיון תיאטרון גשר לנה פרייפלד, באתר האופרה הישראלית תל אביב-יפו לנה פרייפלד באתר של שירלי פוטרמן עודד בר-מאיר, "צרחתי מרוב אושר": לנה פרייפלד מבאר שבע כובשת את הבמה של תיאטרון גשר, באתר mynet‏ באר שבע, 10 בפברואר 2019 תומר מלמד, ‏"אני נראית תמימה וחמודה, אבל אני הכי מופרעת שיש", באתר ‏מאקו‏, 14 באפריל 2022 לנה פרייפלד, ‏חו"ל במרחק 500 מטר מהבית. העיר של השחקנית לנה פרייפלד, באתר "Time Out ישראל", 3 במאי 2022 "יש פער בין איך שאני נראית לבין איך שאני" - ראיון, באתר מעמול של המכללה האקדמית ספיר, ‏26 במאי 2022 מיכל ליבר-רונן, ‏"אמרו לי: 'אין לנו תפקיד לרוסיות. התעשייה מאוד מזרחית כרגע'", באתר ‏מאקו‏, 23 במרץ 2023 מיכל ליבר רונן, ‏נישואים זה סוג של עסקה כלכלית במעטפת נורא יפה, באתר "סרט", 29 במרץ 2023 רתם איזק, "כשקראו לי 'רוסייה מסריחה' הייתי פותרת את זה בדרכים של שכונה. במכות", באתר ynet, 14 באוגוסט 2023 מאוקראינה, דרך הסטודיו בב"ש ועד לקולנוע: לנה פרייפלד היא לא עוד שחקנית, סרטון בערוץ "כאן | חדשות - תאגיד השידור הישראלי", באתר יוטיוב (אורך: 14:23) מאוקראינה, דרך הסטודיו בב"ש ועד לקולנוע: לנה פרייפלד היא לא עוד שחקנית, סרטון בערוץ "כאן | חדשות - תאגיד השידור הישראלי", באתר יוטיוב (אורך: 14:23) תומר מלמד, ‏"אני נראית תמימה וחמודה, אבל אני הכי מופרעת שיש", באתר ‏מאקו‏, 14 באפריל 2022 שמוליק דובדבני, "ולריה מתחתנת": כך עושים דרמה קאמרית אנושית ומהודקת, באתר ynet, 26 במרץ 2023 מאיה כהן, הגשר מיורם לוינשטיין לתיאטרון הרפרטוארי, באתר ישראל היום, 19 בדצמבר 2018 בשיתוף מפעל הפיס, בשיתוף מפעל הפיס‏, "בתחילת הקורונה עוד הייתי אופטימית": שחקנית התיאטרון מתוודה, באתר וואלה, 26 באוגוסט 2020